Brigáda (vojenská jednotka)

Brigáda je vojenská jednotka, ktorá sa zvyčajne skladá z troch až šiestich práporov a podporných prvkov.Lauer, G. S, Brigade. In: Je to zhruba ekvivalent rozšíreného alebo posilneného pluku. Dve alebo viac brigád môžu tvoriť divíziu. V krajinách NATO má brigáda 3200 až 5500 mužov. Sovietsky zväz, jeho predchodcovia a nástupcovia, väčšinou namiesto brigád používajú pluk. To bolo bežné vo veľkej časti Európy až do druhej svetovej vojny.

Veliteľom brigády je obyčajne generálmajor, brigádny generál, brigadier alebo plukovník.

Termín brigáda bol zavedený vo Francúzsku (brigade) z talianskeho slova brigata (spoločenstvo, jednotka).Ogarkov, N. V. (editor): Sovietskaja voennaja enciklopedia. Tom 1. A - Bjuro. Voennoe izdateľstvo Ministerstva oborony SSSR, Moskva, 1976, s. 594 Brigády sa objavovali vo vojsku od 15. storočia. V modernom ponímaní ich zaviedol švédsky kráľ Gustáv II. Adolf počas tridsaťročnej vojny. 

Názov brigády spravidla dopĺňa prídavné meno, ktoré vyjadruje jej určenie, resp. prevládajúci druh vojska. Napr. pechotná, tanková/obrnená, mechanizovaná atď.Vejmelka, O. a kol., Vojenský výkladový slovník vybraných operačních pojmů. Správa doktrín Ředitelství výcviku a doktrín, Vyškov, 2005, s. 34 

Brigády sformované do divízií sú zvyčajne pešie alebo obrnené (niekedy označované ako kombinované brigády). Okrem bojových jednotiek môžu zahŕňať jednotky bojovej podpory, ako sú delostrelectvo a ženijné vojsko a logistické jednotky. Pri operáciách môže brigáda obsahovať organické celky ale aj prvky dočasne pripojené na splnenie konkrétnej úlohy.

 Referencie 

 Zdroj 

Kategória:Vojenské jednotky